|  |
| --- |
| ABCMål: Bokstavkunnskap og ordlesing* Finn fram nettbrett og høyretelefonar.
* Start GraphoGame.
* Spel i 10 minuttar. (Lat elevane spele ferdig spelet dei har byrja på.)
* Dersom butikken kjem fram, kan elevane handle éin gong, på slutten av speleøkta.
* Avslutt med å trykkje på den bøygde pila nede på skjermen. Trykk *Tilbake*, slik at startskjermen kjem fram.
* Så kan du trykkje på huset og slå av skjermen.
* Legg nettbrettet på plass.
 |
| LESTIPS: Lat gjerne elevane få lese enkle ordpar med og utan dobbel konsonant: bile – bille, mat – matt.Bok: *For eit vêr!* Mål: Bokstavlydar, avkoding, attkjenning (for, eit, vêr, sa), dobbel konsonant, forfattar, illustratør.Innleiing: I dag skal vi lese ei bok som er skriven av Kristin Hide og illustrert av Ida Kristin Hanevold.* Sjå på framsida. Kva trur de boka handlar om?
* Kva heiter boka? Gå på ordjakt. Kjenner de att nokon av orda i tittelen? Hugsar de at vi seier /fårr/ sjølv om det står /for/? Lat oss seie alle bokstavlydane i det siste ordet. Når det står ein slik aksent over e-en, får e-en ekstra trykk. Les ordet. Les tittelen i kor. Minn om utropsteiknet.
* S. 2: Kjenner de att nokon av orda? Les den første linja i kor. Sei lydane til det siste ordet saman. Les heile sida saman i kor. Snakk litt om biletet.
* S. 4: Gå på ordjakt. Er det eit ord her de lurer på? Sei bokstavlydane i ordet saman. Skal vi seie/d/ to gongar etter kvarandre når vi les dette ordet? Nei – lyden til to like bokstavar etter kvarandre seier vi berre ein gong, men bokstavlyden rett framom blir kort. Les ordet i kor. Høyrer de at den første a-en er kort? Korleis ville ordet ha vore med éin d?
* S. 6: Gå på ordjakt. Er det eit ord de lurer på her? Sei bokstavlydane i «billa» i kor. Her er det jo også to like bokstavar etter kvarandre. Kva for ein bokstavlyd blir kort då? Lat oss lese i kor.
* Kva ville ordet blitt med éin l?
* S. 8: Gå på ordjakt. Er det eit ord de lurer på her? Korleis er lydane? *Les i kor*. Kva ville ordet ha vore utan to g-ar?
* S. 10: Er det eit ord de lurer på her? *Les i kor*. Legg merke til stor bokstav i namnet til jenta.
* S. 12: *Les i kor*.
* Kvifor bles det?
* Les boka ein gong til.
 |
| FORSTÅ

|  |  |
| --- | --- |
|  | Bok:*Pølsetjuven*Biletbok: Les dei sju første sidene, fram til «gigastort slott eller ein is».  |

**Oppstart**Sjå på framsida og teikningane i første oppslag. Kva trur du boka kjem til å handle om?**Høgtlesing med samtale**Med denne biletboka som utgangspunkt kan samtalen med elevane ta mange retningar.* Ord og assosiasjonar knytte til å stele og vere ein tjuv. Kva betyr det å stele? Er stele og låne det same? Kva er forskjellen?
* Ord og assosiasjonar knytte til å kjøpe og til pengar. Kvifor kan ikkje tjuvane kjøpe det dei treng?
* Ord og assosiasjonar knytte til draumar om framtida. Kjell vil bli heste-temmar eller brøytebilsjåfør eller grønsaksbonde. Kva drøymer du om å bli når du blir stor?
* Kva vil du kjøpe for pengane du tener?

**Avrunding**Var det noko som var skummelt i starten av boka? Synest du noko var gøy? Synest du noko var trist?  |
| SKRIVTIPS: Ord som skildrar yrke, er ofte samansette av fleire ord. FRAMTIDA MI Innleiing: Finn fram nettbrett med høyretelefonar og IntoWords.* Skriv namn.
* Overskrift: «Framtida mi»
* Lat eleven skrive ord om kva dei vil bli og gjere når dei blir store
* Skriv ut.
 |

|  |
| --- |
| ABCMål: Bokstavkunnskap og ordlesing* Finn fram nettbrett og høyretelefonar.
* Start GraphoGame.
* Spel i 10 minuttar. (Lat elevane spele ferdig spelet dei har byrja på.)
* Dersom butikken kjem fram, kan elevane handle éin gong, på slutten av speleøkta.
* Avslutt med å trykkje på den bøygde pila nede på skjermen. Trykk *Tilbake*, slik at startskjermen kjem fram.
* Så kan du trykkje på huset og slå av skjermen.
* Legg nettbrettet på plass.
 |
| LESbile – billeMål: Dobbel konsonantInnleiing: I dag skal vi spele eit memory-spel. I dette memory-spelet gjeld det å finne ordpar. Orda de skal finne, ser nesten heilt like ut, men det eine har dobbel konsonant, og det andre har enkel konsonant. Vis elevane korta med bille og bile til dømes. Diskuter korleis orda skal lesast. (Dobbel konsonant gjev kort vokal.) Kva betyr orda? Berre éin bokstav er forskjellig, men meininga er heilt annleis. Difor er det viktig å lese nøyaktig, slik at vi kan forstå orda.* Legg korta med orda ned mot bordplata.
* Lat éin og éin elev trekke eitt kort av kvar farge. Korta må haldast opp slik at alle kan sjå dei. Alle er med og les høgt. Dersom det er eit ordpar, får eleven behalde korta. Viss ikkje, legg han korta tilbake på same plass.
* Eleven til venstre for læraren startar. Følg klokkeretninga.
* Spel fleire gongar dersom de har tid.
 |
| FORSTÅ

|  |  |
| --- | --- |
|  | Bok:*Pølsetjuven* Biletbok: Les vidare i boka fram til *Han kjem til å tru at det er Kjell som har sladra.* |

**Oppstart**Før lesestunda: Sjå på oppslaget der venene fortel at dei skal på ferie. Kva trur de kjem til å skje vidare i forteljinga?**Høgtlesing med samtale*** Pølse-Per skal reise til ein supereksotisk stad. Kva betyr det? Korleis trur du det ser ut der? Kva kan ein gjere på på ein supereksotisk stad? Er det varmt eller kaldt der, trur du? Er det på fjellet eller ved sjøen eller ein annan stad?
* Kjell kan ikkje vere med på å stele. Kvifor ikkje?

«Ein sann tjuv må kunne stele frå kven som helst», seier dei andre i familien. Kvifor kan ikkje Kjell stele frå Pølse-Per? * Familien til Kjell stel alt dei greier. Sjå på bileta. Kva stel dei andre i familien? Kva stel Kjell?

**Avrunding**Var det noko som var skummelt? Var det noko som var gøy? Kvifor får ikkje Kjell sove? Kva trur du han kjem til å gjere med biletet han har stole?  |
| SKRIVFERIE Innleiing: Pølse-Per skal reise på ferie til ein supereksotisk stad og får ha med seg sjukt mykje godis. Kva ville du ha tatt med deg på ferie?* Finn fram nettbrett med høyretelefonar og IntoWords.
* Skriv namn.
* Overskrift: «Ferie»
* Skriv ei liste over lure ting å ha med seg på ferie.
* Skriv ut.
 |

|  |
| --- |
| ABCMål: Bokstavkunnskap og ordlesing* Finn fram nettbrett og høyretelefonar.
* Start GraphoGame.
* Spel i 10 minuttar. (Lat elevane spele ferdig spelet dei har byrja på.)
* Dersom butikken kjem fram, kan elevane handle éin gong, på slutten av speleøkta.
* Avslutt med å trykkje på den bøygde pila nede på skjermen. Trykk *Tilbake*, slik at startskjermen kjem fram.
* Så kan du trykkje på huset og slå av skjermen.
* Legg nettbrettet på plass.
 |
| LESTIPS: Skrivemåten til ord som «kva» og «kven» er lettare å lære dersom elevane får øve seg på å skrive dei. Lag gjerne ein plakat med spørjeorda og heng han opp.Bok: *Kven styrer?*Mål: Bokstavlydar, avkoding, attkjenning (kven, kva, styrer), stor bokstav i særnamn, kommaInnleiing: I dag skal vi lese ei bok med mange spørsmål og svar.* Lat oss lese tittelen saman.
* S. 1: *Les i kor* – bruk fingeren. Kva trur de Tomas styrer?
* S. 2: *Les i kor*.
* S. 3: *Les i kor* – bruk fingeren. Kva trur de Lise styrer?
* S. 4: *Les i kor*.
* S. 5: *Les i kor*. Kva trur de Said styrer?
* S. 6: *Les i kor*.
* S. 7: *Les i kor*. Kva er ein ubåt? Kva for eit ord blir ubåten dersom vi tek bort u-en?
* S. 8: *Les i kor*. Øv på god intonasjon. Vi tek ein liten pause etter komma – og er merksame på spørsmålsteiknet.
* Les boka ein gong til.
 |
| FORSTÅBok:*Pølsetjuven*Biletbok: Les vidare i boka fram til Kjell blir oppsagd som tjuv. **Oppstart**Kjell bestemmer seg for å levere tilbake det han har stelt.Det er mørkt og midt på natta. Rekk han bort til det gule huset og heim att før familien vaknar, trur du? Kvifor må han halde det hemmeleg for familien sin? **Høgtlesing:**I denne delen av forteljinga møter Kjell fleire som vil vere noko anna enn det dei er. Dei hjelper Kjell med å levere alt tilbake til Pølse-Per sitt hus. * Kven møter Kjell i skogen? Kva gjer du når du er kokk? Kva gjer du når du er ordførar? Kva gjer du når du er slaktar? Kan du komme på fleire namn på jobbar vi kan ha?
* Kva kallar vi dei som køyrer buss? Kva kallar vi dei som køyrer drosje? Kva med dei som køyrer ferja? Kva med dei som køyrer toget og flyet?
* Er det ein jobb å vere tjuv?

**Avrunding**:Kjell er ein dårleg tjuv. Kva trur du kjem til å skje no når han ikkje får vere tjuv lenger? Vil Kjell bli lei seg? Vil han bli glad? Kva kjem han til å gjere i staden for å stele?  |
| SKRIVPÅ JOBBInnleiing: På ein dag møter du mange som er på jobb. På ei veke møter du endå fleire. Tenk tilbake på dagane dine denne veka. Kven har du møtt? (Ein lærar, ein buss-sjåfør, ei butikk-dame osv.)* Finn fram nettbrett med høyretelefonar og IntoWords.
* Skriv namn.
* Overskrift: «PÅ JOBB»
* Skriv ei liste med ulike jobbar og yrke.
* Skriv ut.
 |

|  |
| --- |
| ABCMål: Bokstavkunnskap og ordlesing* Finn fram nettbrett og høyretelefonar.
* Start GraphoGame.
* Spel i 10 minuttar. (Lat elevane spele ferdig spelet dei har byrja på.)
* Dersom butikken kjem fram, kan elevane handle éin gong, på slutten av speleøkta.
* Avslutt med å trykkje på den bøygde pila nede på skjermen. Trykk *Tilbake*, slik at startskjermen kjem fram.
* Så kan du trykkje på huset og slå av skjermen.
* Legg nettbrettet på plass.
 |
| LESBok: *Hos frisøren*Mål: Bokstavlydar, avkoding, attkjenning (eg, har, hår), adjektiv Innleiing: I dag skal vi lese om ein som blir forandra på håret medan han sit i ein stol. Kvar trur de at han er?* Sjå på framsida. Kvar trur de guten er?
* Gå på ordjakt i tittelen. Er det nokon ord de lurer på?
* S. 1: Gå på ordjakt. Er det nokon ord de kjenner att? Er det nokon ord de lurer på? *Les saman* – bruk fingeren.
* S. 2: *Les saman*. Kva for eit adjektiv anna enn «fint» kunne vi brukt for å skildre håret hans?
* S. 3: Gå på ordjakt. Er det nokon ord de kjenner att? Er det nokon ord de lurer på? *Les saman*.
* S. 4: Gå på ordjakt. Kva for eit ord er annleis enn på førre side? *Les saman*.
* S. 5: Gå på ordjakt. Kva for eit ord er nytt? *Les saman*.
* S. 6: Gå på ordjakt. Korleis skal vi lese det nye ordet når det er dobbel konsonant? *Les saman*.
* S. 7: *Les saman*.
* S. 8: *Les saman*. Sjå på utropsteiknet. Les ein gong til.
* Bla gjennom boka og les adjektiva høgt – ord som skildrar eit anna ord.
* Les boka ein gong til.
 |
| SKRIVHÅRInnleiing: Guten som var hos frisøren, fekk prøve mange forskjellige frisyrar. Kva for farge har du på håret? Er det glatt, krøllete eller mjukt? No skal du få skrive to setningar om håret ditt. Det kan vere sant eller det kan vere fantasi og tull. * Finn fram nettbrett med høyretelefonar og IntoWords.
* Skriv namn.
* Overskrift: «Hår»
* Sjå gjerne i *Hos frisøren* for å få støtte til skrivinga.
* Eg har … hår.
* Eg har … hår.
* Skriv ut.
* Teikn håret ditt.
 |
| FORSTÅBok:*Pølsetjuven*Biletbok: Les ferdig boka **Oppstart:**Sjå på teikningane. Kva legg du merke til? (Tips: Fargar, former og mønster.) **Høgtlesing:**Forteljinga sluttar med at Kjell bygger eit jobb-byte-senter saman med venene sine.* Sjå deg om i jobb-byte-senteret. Kva for jobbar kan ein byte til her? Kva for jobb ville du hatt, viss du skulle byte? Kva er jobben din no? (Å vere skule-elev.)
* Legg merke til fargane på senteret. Kva for fargar finst i teikningane?
* Legg merke til mønstera i teikningane. Kva typar mønster kan du sjå?
* Korleis kan vi kjenne att familien til Kjell? Korleis kan vi kjenne att familien til Pølse-Per?

**Avrunding:** Likte de boka? Var ho morosam? Var ho skummel eller trist? Kva likte de best med boka? |